**ადამიანური კაპიტალის მიზნების (Human Capital Program)**

**2023 წლის 12 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.
* საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდეს ქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შესრულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DRG (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2023 წლის სამიზნე მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები N1.5.1 (სოციალური);  ადამიანური კაპიტალის მიზნები N1.5.2 (სოციალური); | ადამიანური კაპიტალის პროგრამის N1.5.1 და N1.5.2 მიზნების ფარგლებში გაგრძელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით. საპილოტე კვლევაში, 2022 წლის ოქტომბრიდან 2023 წლის თებერვლამდე პერიოდში, შეფასდა 50 000-ზე მეტი ოჯახი, მიმდინარე და შემოთავაზებული მეთოდოლოგიის ერთდროული გამოყენებით.  მონაცემები დამუშავდა და გაანალიზდა მსოფლიო ბანკის გუნდთან ერთად. საპილოტე კვლევის შედეგების საფუძველზე ექსპერტებმა მომხმარებლისა და საჭიროების ინდექსის გამოთვლის ფორმულის კორექტირების რამდენიმე ცვლილების რეკომენდაცია გასცეს.  შინამეურნეობების სოციალურ-ეკონომიკური მდგომარეობის ახალ მეთოდოლოგიაში ასახული ცვლილებების შესახებ რეკომენდაციების მისაღებად და სოციალურ-ეკონომიკური მდგომარეობის დადგენის ახალი მეთოდოლოგიის მოდელების შესაფასებლად საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2023 წლის 13 აპრილის MOH 7 23 00000138 შეიქმნა უწყებათაშორისი კომისია, რომელშიც მონაწილეობენ საქართველოს ოკუპირებული ტერიტორიებიდან იძულებით გადაადგილებულ პირთა, შრომის, ჯანმრთელობისა და სოციალური დაცვის სამინისტროს, საქართველოს ფინანსთა სამინისტროს, საქართველოს მთავრობის ადმინისტრაციის წარმომადგენლები, საქართველოს პარლამენტის წევრები, სსიპ სოციალური მომსახურების სააგენტოს უფლებამოსილი წევრები. კომისიის ამოცანას წარმოადგენს სოციალურად დაუცველი ოჯახების (შინამეურნეობების) სოციალურ-ეკონომიკური მდგომარეობის განსაზღვრის ახალი მეთოდოლოგიის მოდელების შეფასება და საბოლოო ვერსიაზე შეთანხმება, საქართველოსა და რეკონსტრუქციისა და განვითარების საერთაშორისო ბანკს შორის გაფორმებული სასესხო შეთანხმებით გათვალისწინებული „საქართველოს ადამიანური კაპიტალის პროგრამის“ მხარდაჭერით.  გაიმართა კომისიის რამდენიმე შეხვედრა, კომისიის წევრების მიერ დადებითად შეფასდა ჩატარებული სამუშაოები, გამოითქვა მოსაზრებები და წინადადებები.  მომზადდა საქართველოს მთავრობის სამართლებრივ აქტებში ცვლილების პროექტები, რომლითაც დამტკიცდება შინამეურნეობების სოციალურ-ეკონომიკური მდგომარეობის შეფასების ახალი მეთოდოლოგია, ასევე, ცვლილებები შევა სოციალურად დაუცველი ოჯახების მონაცემთა ერთიანი ბაზის ფორმირების წესში.  მომზადდა ახალი მეთოდოლოგიის პილოტირების ანგარიში.  დასრულებულია ახალი ფორმულის და ახალი დეკლარაციის დიგიტალიზაცია. მთელი საქართველოს მასშტაბით სოციალური აგენტებს და სსიპ სოციალური მომსახურების სააგენტოს სხვა შესაბამის თანამშრომლების ჩაუტარდათ ტრენინგი ახალი დეკლარაციის შევსებასთან და ზოგადად განხორციელებულ ცვლილებებთან დაკავშირებით. სულ ჩატარდა 18 ტრენინგი და გადამზადდა 390 თანამშრომელი.  მიმდინარეობს მუშაობა სოციალურად დაუცველი ოჯახების მონაცემთა ერთიან ბაზაში განაცხადის ელექტრონული ვერსიის შექმნაზე, ასევე, სპეციალური ფორმის დოკუმენტის - „ოჯახის დეკლარაციის“ სომხურ და აზერბაიჯანულ ენებზე თარგმნა, რათა ეთნიკური უმცირესობებისთვის გასაგებ ენაზე მოხდეს ოჯახების სოციალურ-ეკონომიკური მდგომარეობის შეფასების პროცესის წარმართვა. | მიზანი 1.5.1 შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა  (27 01 08) | ადამიანური კაპიტალის მიზნები N2.4 (დასაქმება) | სსიპ - დასაქმების ხელშეწყობის სააგენტო ყოველწლიურად ახდენს და საანგარიშგებო პერიოდშიც გაგრძელდა დამსაქმებლების გამოკითხვა აქტიური ვაკანსიების, საჭირო პროფესიებისა და საკვალიფიკაციო მოთხოვნებთან დაკავშირებით. საანგარიშგებო პერიოდში სააგენტომ ასევე დაამტკიცა კვლევების საფუძველზე გამოკვეთილი მოთხოვნადი პროფესიების ჩამონათვალი.  საანგარიშგებო პერიოდში მსოფლიო ბანკმა დაიქირავა ადგილობრივი ექსპერტი, პროგრამის N2.4 მიზნით გათვალისწინებული კვლევის განხორციელების მიზნით. ადგილობრივ ექსპერტთან შედგა ერთი სამუშაო შეხვედრა. ექსპერტის მიერ შექმნილია დიგიტალური ინსტრუმენტი, რომლის მეშვეობით ხდება ქართულენოვან ელექტრონულ პლატფორმებზე განთავსებული ვაკანსიების მოძიება, შეკრება და სტრუქტურირება, ვაკანსიებთან დაკავშირებული მოთხოვნადი უნარების იდენტიფიცირების მიზნით. | დაწყებულია მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური);  ადამიანური კაპიტალის მიზნები N3.3.1   (დასაქმება) | ადამიანური კაპიტალის პროგრამის მიზანი #3.3.1-ის ფარგლებში, რომელიც ითვალისწინებს შრომის ბაზრის მართვის ახალი საინფორმაციო სისტემის შექმნასა და განვითარებას, 2022 წლის აგვისტოს თვეში შეიქმნა და საანგარიშო პერიოდში განახლდა სპეციალური სამუშაო ჯგუფი, რომლის ამოცანაა გამართული, საჭირო ფუნქციონალებით აღჭურვილი სისტემა ვორქნეტის შექმნა. სსიპ ინფორმაციული ტექნოლოგიების სააგენტოს წარმომადგენლების მიერ შემუშავდა სამუშაო გეგმა, რომელშიც წარმოდგენილია ვორქნეტის ეტაპობრივი შექმნა/განვითარება.  მინისტრის ბრძანებით დამტკიცდა სისტემის მშენებლობის განახლებული სამოქმედო გეგმა, რომელიც უფრო მორგებულია არსებულ მდგომარეობაზე.  სააგენტომ მსოფლიო ბანკის მხარდაჭერით, დააკონტრაქტა 1 ექსპერტი, ასევე დაგეგმილია 1 ანალიტიკოსის დაქირავება AFD დახმარებით, რომლებიც სააგენტოს დაეხმარებიან სისტემის მშენებლობის პროცესის შეფასებასა და ვალიდაციაში.  ინფორმაციული ტექნოლოგიების სააგენტო აგრძელებს მუშაობას სამუშაო მაძიებლისა და დამსაქმებლის მოდულებზე. | დაწყებულია მუშაობა | სსიპ - ინფორმაციული ტექნოლოგიების სააგენტო |
| მოსახლეობის ჯანმრთელობის დაცვა (27 03) | ადამიანური კაპიტალის მიზნები N1.2.1 (ჯანდაცვა);  ადამიანური კაპიტალის მიზნები N1.2.2 (ჯანდაცვა);  ადამიანური კაპიტალის მიზნები N1.3 (ჯანდაცვა);  ადამიანური კაპიტალის მიზნები N1.4 (ჯანდაცვა);  ადამიანური კაპიტალის მიზნები N2.2 (ჯანდაცვა)  ადამიანური კაპიტალის მიზნები N2.3 (ჯანდაცვა)  ადამიანური კაპიტალის მიზნები N4.2 (ჯანდაცვა);  ადამიანური კაპიტალის მიზნები N4.3 (ჯანდაცვა); | ადამიანური კაპიტალის პროგრამის მიზნები N1.2.1 და N1.2.2 (რომელიც გულისხმობს დიაგნოზთან შეჭიდული ჯგუფების (DRG) დაფინანსების მოდელის ფუნქციონირებას), შესრულებულია.  2022 წლის პირველი ნოემბრიდან საპილოტე რეჟიმში, ხოლო 2023 წლიდან სრულად ამოქმედდა სამედიცინო სერვისების ანაზღაურების ახალი მექანიზმი დიაგნოზთან შეჭიდული ჯგუფების მეთოდოლოგიის შესაბამისად. საყოველთაო ჯანმრთელობის დაცვის პროგრამით დაფარული სერვისებისთვის დიაგნოზთან შეჭიდული ჯგუფების (DRG) მეთოდით ანაზღაურება 26 ძირითადი დიაგნოსტიკური კატეგორიის (MDC).  DRG შემთხვევების ანალიზის შედეგების მიხედვით საანგარიშგებო პერიოდში განხორციელდა ზოგიერთი DRG-ს ღირებულებათა წონების ცვლილება.  განახლდა ICD-10 და NCSP. შესაბამისი ცვლილებები აისახა DRG ლოგიკის პროგრამულ უზრუნველყოფაში, განხორციელდა ყველა სტაციონარის პერსონალის ტრენინგი. 2023 წლის 15 ნოემბრიდან განხორციელდა პერინატალური სერვისების DRG სისტემაში მოქცევა (საქართველოს მთავრობის 14.11.2023 N440 დადგენილება).  ადამიანური კაპიტალის პროგრამის მიზანი N1.3 (მიმწოდებლებთან მართული შესვლის შეთანხმების დანერგვა) შესრულებულია. მინისტრის ბრძანებით შექმნილი სამუშაო ჯგუფის მიერ განხორციელდა სახელმწიფო პროგრამების ფარგლებში ანაზღაურებადი მედიკამენტების ჩამონათვალის ანალიზი. შედეგად, შეირჩა ხუთი სხვადასხვა კომპანიის მიერ წარმოებული ინოვაციური მედიკამენტები. მწარმოებელთა სია ასეთია: F. Hoffmann-La Roche, Novartis, AstraZeneca, Pfizer, Merck.  გაფორმდა ხელშეკრულება F. Hoffmann-La Roche-თან ნოემბერში, შემოტანილია მედიკამენტები და უკვე მიმდინარეობს მისი გაცემა საყოველთაო ჯანდაცვის პროგრამის ფარგლებში. ასევე დასრულდა ხელშეკრულების გაფორმება Novartis-თან დეკემბერში. 2024 წლის I კვარტალში უკვე ხელმისაწვდომი იქნება ონკომედიკამენტები. რაც შეხეება AstraZeneca-ს, ამ ეტაპზე მემორანდუმის გაფორმების პროცედურები მიმდინარეობს და დასრულდება იანვრის ბოლოს.  პარალელურად, მსოფლიო ბანკისა და ჯანდაცვის მსოფლიო ორგანიზაციის ექსპერტების აქტიური ჩართულობით, მომზადდა საქართველოს კანონებში შესატანი ცვლილებები „სახელმწიფო შესყიდვების შესახებ“ და "წამლისა და ფარმაცევტული საქმიანობის შესახებ“, ისევე როგორც ცვლილებები მთავრობის N593 დადგენილებაში “ფარმაცევტული პროდუქტის ფასის სახელმწიფო რეგულირების მეთოდოლოგიის, წესისა და პირობების დამტკიცების შესახებ”).  სულ მართული შესვლის შეთანხმების მექანიზმებით 2023 წელს შესყიდულია 28 დასახელების მედიკამენტი, აქედან 18 არის ინოვაციური (შესყიდულის 64%).  ადამიანური კაპიტალის პროგრამის N1.4 მიზანი (რეფერენტული ფასების ამოქმედება) შესრულებულია. მიზნის ფარგლებში შეიქმნა ფარმაცევტული პროდუქტების სახელმწიფო ფასების რეგულირების უწყებათაშორისი კომიტეტი, რომელიც მოიცავს სხვადასხვა სამინისტროების და სამედიცინო უნივერსიტეტების წარმომადგენლებს, დარგის ექსპერტებს. კომიტეტის პირველი სხდომა გაიმართა 12 იანვარს, ხოლო 40 საერთაშორისო არაკომერციული დასახელების (INN) საცნობარო ფასები გამოქვეყნდა საცნობარო ფასების კატალოგის სახით 2023 წლის 15 იანვარს სპეციალურ ბმულზე - RP.moh.gov.ge. 2023 წლის 31 დეკემბრის მდგომარეობით საცნობარო ფასების კატალოგი აერთიანებს ფასებს 5,148 სამკურნალწამლო საშუალებაზე 299 INN-ის ქვეშ.  ადამიანური კაპიტალის პროგრამის მიზანი N2.2-ის ფარგლებში (ამბულატორიულ დონეზე სამართავი კლინიკური მდგომარეობებისთვის გზამკვლევების (clinical care pathways) შემუშავება) შესრულებულია. დარგის ექსპერტებთან კოორდინაციით შემუშავდა გზამკვლევის ფორმა და მისი შემუშავების პრინციპები, რომელიც იქნა შეთანხმებული და მოწონებული მინისტრის №MOH 4 22 00000217 ბრძანებით დამტკიცებული კლინიკური პრაქტიკის ეროვნული რეკომენდაციებისა (გაიდლაინები) და დაავადებათა მართვის სახელმწიფო სტანდარტების (პროტოკოლები) შემუშავების, შეფასების და დანერგვის ეროვნული საბჭოს წევრების მიერ. ამ ეტაპზე, უკვე შემუშავებულია და დამტკიცებულია ჰიპერტენზიის, დიაბეტისა და გულის უკმარისობის, ფილტვის ქრონიკული ობსტრუქციული დაავადებების, ბრონქული ასთმის, ფსიქიკური ჯანმრთელობის მართვის 10 კლინიკური გზამკვლევი.    ადამიანური კაპიტალის პროგრამის N2.3 მიზნის (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, ჯანმრთელობის მსოფლიო ორგანიზაციის ტექნიკური მხარდაჭერით მომზადდა პირველადი ჯანდაცვის სისტემის რეფორმების გზამკვლევი, რომელმაც გაიარა საჯარო კონსულტაციების ეტაპი, პროფესიული ასოციაციებისა და ექსპერტებისგან მიღებული წინადადებები და რეკომენდაციები აისახა ჯანდაცვისგზამკვლევში. გზამკვლევით განსაზღვრული ღონისძიებების დანერგვისთვის, მიმდინარე წლის დეკემბერში ცვლილება შევიდა საყოველთაო ჯანდაცვის პროგრამაში. 2024 წლის 1 მარტიდან, (ქ.თბილისის, ქ.ბათუმის და ქ.ქუთაისის თვითმმართველი ქალაქებთან ერთად, გეგმური ამბულატორიის კომპონენტში კაპიტაციური მეთოდით დაფინანსების მიმღებია დაწესებულება, რომელსაც, 2024 წლის 29 თებერვლის მდგომარეობით, რეგისტრირებული ჰყავს 2,500 და მეტი ბენეფიციარი (ძირითადი კონტინგენტი), უზრუნველყოფს პროგრამის გეგმური ამბულატორიული მომსახურების კომპონენტით გათვალისწინებულ კლინიკო-ლაბორატორიულ კვლევებს ადგილზე და/ან ახორციელებს ბიოლოგიური მასალის ნიმუშების აღებას/ჩაბარებას და სხვა სათანადო დაწესებულებაში ტრანსპორტირებას, ასევე პასუხების უკან დაბრუნებას.  გამონაკლისი დაიშვება მუნიციპალიტეტში სერვისის ერთადერთ მიმწოდებელზე; იძულებით გადაადგილებულ პირთა სამედიცინო ცენტრებზე; სამედიცინო სერვისებზე ხელმისაწვდომობის (მათ შორის გეოგრაფიული) გათვალისწინებით, სამედიცინო დაწესებულებებზე, რომელთა ჩამონათვალი განისაზღვრება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის სამართლებრივი აქტით.  ზუგდიდის მუნიციპალიტეტის და ბათუმის შემოგარენში სოფლად მცხოვრები მოსახლეობა სპეციალისტთა კონსულტაციასა და კლინიკურ-დიაგნოსტიკურ კვლევებს მიიღებენ შპს „ბათუმის რესპუბლიკურ კლინიკურ საავადმყოფოსა“ და შპს „რუხის რესპუბლიკური საავადმყოფოში“.  2023 წლის დეკემბერში ცვლილება შევიდა საქართველოს შრომის, ჯანმრთელობისა და სოციალური დაცვის მინისტრის 2013 წლის N01-25/ნ ბრძანებაში „სამედიცინო ჩარევების კლასიფიკაციისა და ამბულატორიული სერვისის მიმწოდებლების მინიმალური მოთხოვნების განსაზღვრის შესახებ“ და დაზუსტდა საყოველთაო ჯანდაცვის პროგრამის გეგმური ამბულატორიის მიმწოდებელი დაწესებულებებისადმი წაყენებული მოთხოვნები, როგორც ინფრასტრუქტურული, ისე სამედიცინო პერსონალისთვის. ასევე მომზადდა საოჯახო მედიცინის სისტემაზე დაფუძნებული პირველადი ჯანდაცვის მომსახურების პაკეტი და საოჯახო მედიცინის პრაქტიკის სტანდარტები.  ადამიანური კაპიტალის პროგრამის მიზანი 4.2 (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა და პჯდ დაწესებულებების 80%-ის ჩართვა EHR სისტემაში) წარმატებით მიმდინარეობს. გრძელდება პირველადი ჯანდაცვის სერვისების მიმწოდებელთა ჩართვა EHR მოდულში. ჩანაწერების ატვირთვა ხდება პირველადი ჯანდაცვის სერვისის მიმწოდებელთა 79%-ის მიერ. ჩეხეთის კარიტასის ტექნიკური მხარდაჭერით მომზადდა საინფორმაციო სისტემა, რომელიც საშუალებას იძლევა პაციენტის მოძრაობა სისტემაში სრულად იყოს ასახული და უზრუნველყოფილი იყოს შედეგზე დაფუძნებული დაფინანსებისთვის ე.წ. დეშბორდების სისტემა.  ადამიანური კაპიტალის პროგრამის მიზანი 4.3-ის - პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა - უზრუნველსაყოფად, 2023 წლის პირველი კვარტალი მთლიანად დაეთმო ტელემედიცინის სერვისების მიწოდების მონიტორინგს და მუდმივ გაუმჯობესებას. ონლაინ კონსულტაციების რაოდენობის ყოველთვიური ზრდა ასახავს სერვისების ხარისხსა და ეფექტურობას.  ევროკავშირის პროექტის ფარგლებში ნოემბერში დასრულდა კიდევ 50 სოფლის ამბულატორიისთვის აღჭურვილობის შესყიდვა. მოწოდებულია კომპიუტერული და ტელემედიცინის შეყიდვა. 2024 წლის I კვარტალში დასრულდება პროგრამული უზრუნველყოფის შესყიდვა, მოწოდება და მონტაჟი, ისევე როგორც პერსონალის გადამზადება. მომავალი წლის აპრილიდან უკვე 100 მაღალმთიან და ძნელად მისადგომი სოფლიდან იქნება შესაძლებელი ტელემედიცინის სერვისების მიწოდება. | ადამიანური კაპიტალის პროგრამის მიზანი 1.4 შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება);  ადამიანური კაპიტალის მიზნები N3.1.2. (დასაქმება);  ადამიანური კაპიტალის მიზნები N3.2 (დასაქმება); | ადამიანური კაპიტალის პროგრამის მიზანი #3.1.1.-ის ფარგლებში სსიპ დასაქმების ხელშეწყობის სახელმწიფო სააგენტოს ახალი რეგიონული ცენტრები გახსნილი აქვს კახეთის, ქვემო ქართლის, გურიის, სამეგრელო-ზემო სვანეთის, რაჭა-ლეჩხუმ, ქვემო სვანეთისა და სამცხე-ჯავახეთის რეგიონულ ცენტრებში. საანგარიშო პერიოდში სრულად დაკომპლექტდა და აღიჭურვა ყველა რეგიონული სერვის ცენტრი.  მობილური ჯგუფები შექმნილია და ფუნქციონირებს ყველა რეგიონში გარდა მცხეთა-მთიანეთისა.  2023 წლის მაისის თვის მეორე ნახევრიდან სააგენტოს მობილურმა ჯგუფებმა დაიწყო ინტენსიური შეხვედრები მუნიციპალიტეტებში მცხოვრებ მოსახლეობასთან.  მობილური ჯგუფების უმთავრესი ამოცანაა პროაქტიური მუშაობა რეგიონში მცხოვრებ მოსახლეობასთან, მათთვის დასაქმების ხელშეწყობის სახელმწიფო პროგრამების გაცნობა და პროგრამებში ჩართვის შეთავაზება, სამუშაოს მაძიებლებისთვის ადგილზე ინდივიდუალური კონსულტაციის მიწოდება. თითოეულ მობილურ ჯგუფში შედის სულ მცირე 3-4 კონსულტანტი, რომელთა ფუნქციას წარმოადგენს პოტენციურ სამუშაოს მაძიებლებისთვის ინფორმაციის მოწოდება სააგენტოს სერვისებისა და პროგრამების შესახებ, საჭიროების შემთხვევაში პროგრამებში ჩართვის უზრუნველყოფა, ამა თუ იმ მომსახურების მიწოდება და მხარდაჭერა.  3.1.2 მიზნის ფარგლებში 2023 წელს, SESA-ს რეგიონული ოფისების მეშვეობით, დასაქმების მხარდამჭერი სერვისები მიიღო 2006-მა სოფლად მცხოვრებმა სამუშაოს მაძიებელმა მათ შორის ქალი - 1314. აქედან, 620 სამუშაოს მაძიებელი ესწრებოდა მობილური ჯგუფების შეხვედრებს და ჩაერთო სააგენტოს სერვისებსა და პროგრამებში.  რაც შეეხება უშუალოდ მობილური ჯგუფების მუშაობას, აღსანიშნავია, რომ საანგარიშო პერიოდში მობილური ჯგუფების მიერ ჯამში ჩატარებულია 269 შეხვედრა მთელი ქვეყნის მასშტაბით, სადაც მონაწილეობა მიიღო 4,321 სოფლად მცხოვრებმა სამუშაოს მაძიებელმა. აქედან ვორკნეტზე რეგისტრაცია და პროფილირება გაიარა 1,886 პირმა.  ადამიანური კაპიტალის პროგრამის მიზანი #3.2-ის (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში 10 415 მოწყვლად ჯგუფს მიკუთვნებული სამუშაოს მაძიებელი ჩაერთო შრომის ბაზრის აქტიური პოლიტიკის ღონისძიებებში.  სსიპ დასაქმების ხელშეწყობის სააგენტოს სერვის ცენტრებში ინდივიდუალური კარიერის დაგეგმვა და პროფესიული კონსულტირება ჩაუტარდა 4,744 სამუშაოს მაძიებელს.  საანგარიშო პერიოდში სასწავლო პროცესი დაიწყო 36 პროფესიულ საგანმანათლებლო დაწესებულებაში. 97 მოთხოვნად პროფესიაზე ჩაერთო 3,911 მოსარგებლე.  სტაჟირების კომპონენტში ჩაერთო და ხელშეკრულება გაფორმდა 31 დამსაქმებელთან (თბილისი - 5 და რეგიონები - 26). სტაჟირებაში ჩაერთო 144 სტაჟიორი.  მხარდაჭერითი დასაქმების კონსულტანტებმა 198 მოწყვლად პირს გაუწიეს მხარდაჭერითი მომსახურება, აქედან, ქალი - 78. მათ შორის, თბილისი - 76, აჭარა - 43, კახეთი - 20, სამეგრელო ზემო სვანეთი - 3, გურია - 20 და ქვემო ქართლი - 15, შიდა ქართლი - 12. | ადამიანური კაპიტალის პროგრამის მიზანი 3.3.1-ს და #3.2.-ის პირველი ნაწილი შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;  სსიპ - დასაქმების ხელშეწყობის სახელმწიფო სააგენტო; |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.1 (განათლება);  ადამიანური კაპიტალის მიზნები N2.1.2 (განათლება);  ადამიანური კაპიტალის მიზნები N2.1.6 (განათლება); | დამტკიცდა ზოგადსაგანმანათლებლო საქმიანობის განხორციელებასთან დაკავშირებით ახალი საავტორიზაციო ფორმები (სულ ექვსი ფორმა) და  ცენტრში საავტორიზაციო განაცხადის წარდგენის წესი.  დამტკიცდა ზოგადსაგანმანათლებლო დაწესებულებების ავტორიზაციის ახალი ექსპერტთა კორპუსი (2023 წლის 1 იანვრიდან შევიდა ძალაში).  ზოგადსაგანმანათლებლო დაწესებულებების ავტორიზაციის ექსპერტთა შესაძლებლობის გაძლიერების მიზნით ჩატარდა ზოგადი განათლების ხარისხის უზრუნველყოფის ექსპერტებისთვის სამ დღიანი ტრენინგები, ჯამში 4 ტრენინგი (ესწრებოდა 160-მდე პირი), საგნობრივი ექსპერტებისთვის ჩატარდა 4 ორდღიანი ტრენინგი (ჯამში ესწრებოდა 260 პირი).  ექსპერტებთან ჩატარდა 7 სამუშაო / საინფორმაციო შინაარსის შეხვედრა (დასკვნის პროექტების შედგენისას ტექნიკური საკითხების განსახილველად; ასევე, საბჭოს სხდომაზე წარსადგენი პრეზენტაციის განხილვა; ადმინისტრაციული წარმოებებში ერთიანი მიდგომის დაცვა).  ჩატარდა ექსპერტთა კონფერენცია, რომელიც მიზნად ისახავდა ავტორიზაციის პროცესში გამოვლენილი გარემოებების შეჯერებას და ექსპერტთა შორის გამოცდილების გაზიარებას.  მიმდინარე წლის თებერვალში დამტკიცდა ზოგადსაგანმანათლებლო დაწესებულებების ავტორიზაციის საბჭოს ახალი შემადგენლობა (საქართველოს პრემიერ მინისტრის 2023 წლის 8 თებერვლის N17 ბრძანება).  ზოგადსაგანმანათლებლო დაწესებულებების ავტორიზაციის საბჭოს წევრების შესაძლებლობის გაძლიერების მიზნით ჩატარდა 2 ორი ტრენინგი ავტორიზაციის ახალ სტანდარტებთან და განახლებულ რეგულაციებთან დაკავშირებით და განხორციელდა გასვლითი სამუშაო შეხვედრა საჯარო სკოლების სიმულაციური ავტორიზაციის საბჭოს სხდომასთან დაკავშირებით.  განხორციელდა 3 სამი საჯარო და ხუთი კერძო სკოლის სიმულაციური ავტორიზაციის შეფასება.  კონსულტაცია გაეწია - 500-მდე სკოლას/სტატუსის მაძიებელს/დაინტერესებულ პირს ავტორიზაციის საკითხებთან დაკავშირებით.  ზოგადსაგანმანათლებლო დაწესებულების ავტორიზაციის განახლებული სტანდარტების დანერგვასთან და საჯარო სკოლების ავტორიზაციის პროცესის წარმართვასთან დაკავშირებით შექმნილი საკოორდინაციო ჯგუფის რვა სამუშაო შეხვედრა ჩატარდა.  2023 წელს ცენტრში წარდგენილ იქნა 339 საავტორიზაციო განაცხადი. დასრულდა 332 საჯარო სკოლის ავტორიზაციის ადმინისტრაციული წარმოება. ავტორიზაცია მოიპოვა 310 სამსაფეხურიანმა და 22 ორსაფეხურიანმა საჯარო სკოლამ.  მომზადდა ავტორიზაციის ექსპერტთა ჯგუფების დასკვნების ანალიზი გამოვლენილი შეუსაბამობების მიმართულებით. ანალიზის მიზანს წარმოადგენდა სისტემური პრობლემების გამოვლენა. ჯამში გაანალიზდა 332 საჯარო სკოლის ექსპერტთა ჯგუფის დასკვნა. ანალიზის შედეგები წარედგინა ყველა დაინტერესებულ მხარეს ექსპერტთა კონფერენციაზე, საკოორდინაციო საბჭოს სხდომაზე, სკოლებისთვის გამართულ საინფორმაციო შეხვედრაზე.  მომზადდა ავტორიზაციის ექსპერტთა ჯგუფების დასკვნების ანალიზი გამოვლენილი შეუსაბამობების მიმართულებით. ანალიზის მიზანს წარმოადგენდა სისტემური პრობლემების გამოვლენა. ჯამში გაანალიზდა 332 საჯარო სკოლის ექსპერტთა ჯგუფის დასკვნა. ანალიზის შედეგები წარედგინა ყველა დაინტერესებულ მხარეს ექსპერტთა კონფერენციაზე, საკოორდინაციო საბჭოს სხდომაზე, სკოლებისთვის გამართულ საინფორმაციო შეხვედრაზე.  განახლებული რეგულაციებისა და სტანდარტების შესაბამისად შემუშავდა და ცენტრის ვებ გვერდზე გამოქვეყნდა სხვადასხვა მეთოდოლოგიური დოკუმენტები და გზამკვლევები.  ეროვნულ უმცირესობებზე ორიენტირებული მიდგომების დანერგვის ხელშეწყობის მიზნით, სომხურ და აზერბაიჯანულ ენებზე მომზადდა და განათლების ხარისხის განვითარების ეროვნული ცენტრის ვებგვერდზე საჯაროდ განთავსდა საინფორმაციო მასალა მოსწავლეთა უფლებებისა და მათი დაცვის მექანიზმების თაობაზე (<https://eqe.ge/ka/page/static/1022/mostsavleta-uflebebi>).  შემუშავდა ზოგადსაგანმანათლებლო დაწესებულებების თვითშეფასების ახალი კითხვარი ქართულ ენაზე და ითარგმნა ეროვნული უმცირესობების ენებზე (სომხური, აზერბაიჯანული). თვითშეფასების ელექტრონული პლატფორმის ადაპტირდა აზერბაიჯანულ და სომხურ ენებზე.  საქართველოს მასშტაბით რესურსცენტრის ხელმძღვანელებთან, ასევე, საჯარო და კერძო სკოლის დირექტორებთან ჩატარდა კვლევა და ფოკუს ჯგუფების ანალიზისა და ანგარიშის საფუძველზე მომზადდა რესურსცენტრების გაძლიერების კონცეფცია.  საქართველოს მასშტაბით არსებული ყველა რესურსცენტრის თანამშრომლებისთვის ჩატარდა სამი ონლაინ ტრენინგი ზოგადსაგანმანათლებლო დაწესებულებების ავტორიზაციის პროცესებთან დაკავშირებით.  საქართველოს მთავრობის N76 დადგენილებით დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების მიერ ავტორიზაციის გავლის, აგრეთვე დაწესებულების ავტორიზაციის შეჩერებისა და შეწყვეტის დროებითი წესი“.    დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა შერჩევის, საქმიანობისა და ექსპერტთა კორპუსის წევრობის შეწყვეტის წესი“ განათლების ხარისხის განვითარების ეროვნული ცენტრის დირექტორის ბრძანებით 24/02/2023 N220438.  დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა  ეთიკის კოდექსი“ განათლების ხარისხის განვითარების ეროვნული ცენტრის დირექტორის ბრძანებით 28/02/2023 N234947.  დასრულდა ხარისხის უზრუნველყოფის ექსპერტის, კურიკულუმის ექსპერტის, სანიტარია-ჰიგიენის ექსპერტისა და კვების დარგში ექსპერტთა კონკურსი. ცენტრის დირექტორის ბრძანებით შეიქმნა ექსპერტთა კორპუსი 15/05/23 N543263. ექსპერტთა კორპუსი აერთიანებს: 50 ხარისხის უზრუნველყოფის ექსპერტს, 24 კურიკულუმის ექსპერტს, 30 კვების დარგში ექსპერტს, 31 სანიტარული და ჰიგიენური ნორმების ექსპერტს. ექსპერტების შესაძლებლობების გაძლიერების მიზნით ჩატარდა ხუთი ტრენინგი.  ცენტრის დირექტორის ბრძანებით დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების სტატუსის მოპოვების მიზნით ცენტრში ავტორიზაციის განაცხადის წარდგენის წესის და ადრეული აღზრდისა და განათლების ან/და სკოლამდელი აღზრდისა და განათლების დაწესებულების სტატუსის მაძიებლის თვითშეფასების ფორმა“ (02/06/ N635855).  საქართველოს განათლებისა და მეცნიერების მინისტრის N37/ნ ბრძანებით 31 მაისს დამტკიცდა ადრეული და სკოლამდელი აღზრდისა და განათლების დაწესებულებების ავტორიზაციის საბჭოს წევრთა შერჩევის წესი. პრემიერ-მინისტრის დადგენილებით 2023 წლის 19 სექტემბერს ჩამოყალიბდა ადრეული და სკოლამდელი აღზრდისა და განათლების დაწესებულებების ავტორიზაციის საბჭო. საბჭოს წევრებს შესაძლებლობების გაძლიერების მიზნით ჩაუტარდათ სამდღიანი სამუშაო შეხვედრა.  საბავშვო ბაღების თვითშეფასების ელექტრონული პლატფორმის და თვითშეფასების კითხვარის პილოტირების პროცესი დასრულდა მიმდინარე წლის აპრილში. შერჩეული დაწესებულებები მოიცავდა საბავშვო ბაღებს სოფლისა და მთის რეგიონებიდან. ცენტრის დირექტორის ბრძანებით დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების თვითშეფასების ფორმა და განხორციელების წესი“ (02/06/23 N638254). კანონით განსაზღვრული ვალდებულებების შესაბამისად დასრულებულია 2,007 ბაღის (საჯარო/კერძო) თვითშეფასება.  ცენტრის დირექტორის ბრძანებით დამტკიცდა „ექსპერტთა კორპუსის წევრების საქმიანობის ანაზღაურების წესი“ (27/11/23 N1603180) და „ადრეული აღზრდისა და განათლების ანდა სკოლამდელი აღზრდისა და განათლების დაწესებულების სტატუსის მაძიებლის შესახებ ავტორიზაციის ექსპერტთა ჯგუფის დასკვნის ფორმა“ (03/10/23 N1287696).  თვითშეფასების შედეგების ანალიზის მიზნით შემუშავდა თვითშეფასების შედეგების ანალიზის მეთოდოლოგია, შეირჩა და მომზადდა 10 ანალიტიკოსი.  ბაღების შესაძლებლობების გაძლიერების მიზნით მომზადდა 5 მეთოდოლოგიური სახელმძღვანელო ავტორიზაციის პროცესისა და სტანდარტების შესაბამისად.  მუნიციპალიტეტების და ბაღების გაერთიანებების შესაძლებლობების გაძლიერების მიზნით ჩატარდა 6 დისტანციური ტრენინგი.  ბაღების გაერთიანებების შესაძლებლობების გაძლიერების მიზნით ჩატარდა ორი 2 დღიანი სამუშაო შეხვედრა, რომელსაც ესწრებოდა 60-ზე მეტი ბაღების გაერთიანების წარმომადგენელი. |  | სსიპ - განათლების ხარისხის განვითარების ეროვნული ცენტრი;  საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.3 (განათლება);  ადამიანური კაპიტალის მიზნები N4.1 (განათლება); | დამტკიცდა განათლებისა და მეცნიერების სამინისტროს ბრძანება 127/ნ 2023 წლის 28 ნოემბერს, რომელმაც ცვლილებები შეიტანა აბიტურიენტების მონაცემების გამოყენების წესში ეროვნული გამოცდების არსებულ დებულებაში (ბრძანება 19/ნ, 18 თებერვალი 2011). აღნიშნული ცვლილების საფუძველზე, ნაეკს შესაძლებლობა მიეცა გამოეთხოვა საჭირო მონაცემები ემისიდან და დაემუშავებინა ეროვნული გამოცდების შედეგები რურარულ და ურბანულ სკოლებს შორის არსებული განსხვავებების  პირველადი ანალიზისთვის. საბაზისო მონაცემად განისაზღვრა 2021 წელი.  განათლების თანაბარი ხელმისაწვდომობის პრინციპის (ესგ) შესაბამისად მეთოდიკური ორიენტირების სახით რეგიონალურ გამოწვევებსა და თავისებურებებზე მორგებული სწავლა-სწავლების ინკლუზიური პრინციპების რეალიზების ფორმები და საშუალებები გაზიარდა სასკოლო საზოგადოებასთან. სკოლები ასევე უზრუნველყოფილი იყვნენ მათი სასკოლო კურიკულუმში ასახვის პროცესში კონსულიტირებით (ქოუჩინგი).  იმ სკოლების 87%-ზე მეტმა, სადაც წარმოდგენილია 170-ზე მეტი მოსწავლე ციფრული თვითშეფასების კითხვარის საფუძველზე შეიმუშავა თავისი ციფრული სამოქმედო გეგმა;  საგანმანათლებლო და სამეცნიერო ინფრასტრუქტურის სააგენტოს მიერ კომპიუტერული ტექნიკით სრულად აღჭურვილია 230 საჯარო სკოლა (170-ზე მეტი მოსწავლიანი სკოლების 30%);    ჩატარდა სკოლების მეორე ნაკადისთვის (170-ზე მეტი მოსწავლიანი სკოლების 35% - 263 სკოლა) გადასაცემი კომპიუტერული ტექნიკის შესყიდვის მიზნით ტენდერი. | დაწყებულია მუშაობა ადამიანური კაპიტალის პროგრამის 2.1.3 მიზნის მისაღწევად  დაწყებულია მუშაობა ადამიანური კაპიტალის პროგრამის 4.1 მიზნის მისაღწევად | განათლებისა და მეცნიერების სამინისტრო  სსიპ - შეფასებისა და გამოცდების ეროვნული ცენტრი  სსიპ - განათლების მართვის საინფორმაციო სისტემა  განათლებისა და მეცნიერების სამინისტრო;  სსიპ - საგანმანათლებლო და სამეცნიერო ინფრასტრუქტურის განვითარების სააგენტო;  სსიპ - განათლების მართვის საინფორმაციო სისტემა |